text: Vil droppe Folketinget, hvis han vinder
  11 november 2013 kl. 20.10
  Jacob Bjerregaard vil nedlægge sit folketingsmandat, hvis han skulle få borgmesterposten i Fredericia. Det erklærede han til slut i TV SYDs valgdebat i aften.
  - Jeg finder byen mere vigtig, sagde han i den afsluttende runde, før debatten var forbi. Også selv om han ikke bliver valgt, vil han prioritere Fredericia højt.
  Jane Findahl, SF, erklærede, at hendes parti ville pege på hende som borgmester. Og hvis det ikke kan lade sig gøre, vil SF pege på Jacob Bjerregaard.
  Mads Lund fra Borgerlisten mente, at han ville blive en suveræn borgmester.
  Men ellers var meldingerne mere vage. De konservative, som havde valgt at boykotte TV SYDs debat har i dag erklæret, at de ikke støtter Venstre-manden Kenny Bruun Olsen som borgmester.
  TV SYDs John Sundstrøm har live-blogget fra valgmødet. Du kan finde links til det fyldige referat af debatten og selve udsendelsen nedenfor.
  Fredericias valgside med live-debatten
  Live-blogging fra valgdebatten
  